באנגליה, הדסון החלה להציג את עבודותיה בגלריות לסטר, במועדון האמנות האנגלי החדש ובאיגוד ברית האמנים. בשנת 1912 הייתה לה תערוכה משותפת עם סנדס בגלריית קרפקס. קבוצת רחוב פיצרוי והחבורה הגברית של קבוצת קמדן טאון, התמזגו בשנת 1913 והפכו לקבוצת לונדון. סנדס והדסון היו חברות מייסדות בקבוצת לונדון. הדסון הציגה מדי פעם את עבודותיה שם עד 1938. היא המשיכה גם להציג עבודות במועדון האמנות האנגלי. בהזמנתו של סיקרט, הדסון עבדה מדי פעם באולפניו והשתמש במודלים שלו לנושאים לציוריה.
עבודותיה נהרסו במידה רבה או אבדו במהלך מלחמת העולם השנייה בטירה שלה בדייפ. ישנן כמה יצירות שנותרו באוספים ציבוריים ואחת בגלריית טייט.
מלחמות עולם.
סאנדס והדסון הקימו בית חולים לחיילים ליד דייפ במהלך מלחמת העולם הראשונה. לאחר שהוא נסגר הן המשיכו במאמצי הסיעוד גם בצרפת וגם באנגליה.
במהלך מלחמת העולם השנייה, ביתה של הדסון נשדד ובית צ'לסי של אתל סנדס נהרס במהלך הבליץ, וחלק ניכר מציוריהן ואוספיה האמנות שלהן נהרסו או נגנבו.
חיים אישיים.
הדסון רכשה את הבית מהמאה ה-17, שאטו ד'אופגארד, בשנת 1920. הוא היה ממוקם באזור כפרי, כ-10 קילומטרים מדייפ. היא שחזרה וקישטה אותו במשך תקופה מסוימת.
סנדס והדסון חיו יחד עד מותה ב-17 בספטמבר 1957.
סורת אל-מודת'יר
סורת אל-מודת'יר (בערבית: سورة المدثير) היא סורה מספר 74 בקוראן, המונה 56 פסוקים.
במסורת האסלאמית.
המוסלמים מאמינים שבאחד הימים הנביא מוחמד התהלך ברחוב, כשלפתע הוא שמע קול בוקע מהרקיע. הוא הרים את ראשו לראות מה מקור הקול הזה, והוא ראה לכאורה את המלאך גבריאל, יושב על כס מלכות בין השמיים והארץ. הוא נתקף חרדה מהמראה, והחל לברוח, אך המלאך היה בכל מקום שאליו הוא פנה, כך לפי דבריו. כשראה שאינו יכול לברוח, הוא נשכב על הרצפה והתחיל לזעוק "כסו אותי! כסו אותי!", אז אנשים רצו אליו וכיסו אותו בבגדים. אז, כך לפי החדית', אמר לו אללה "אתה המתכסה! קום והזהיר! הלל את אדונך! טהר את שמלותיך, וסור מכל רע!". משום כך גם נקראת הסורה "אל-מודת'יר", שמשמעותה "המתכסה".
קוקו לפני שאנל
קוקו לפני שאנל (בצרפתית: Coco avant Chanel) הוא סרט ביוגרפי צרפתי משנת 2009 על חייה של מעצבת האופנה הצרפתייה קוקו שאנל.
הסרט היה מועמד לארבעה פרסים בפרס באפט"א לקולנוע, שלושה פרסים בפרס האקדמיה האירופית לקולנוע, שישה פרסים בפרס סזאר והיה מועמד גם לפרס אוסקר לעיצוב התלבושות הטוב ביותר.
עלילה.
מספר שנים לאחר שעזבה את בית היתומים שבדרום צרפת שם אביה נטש אותה מוצאת את עצבה גבריאל שאנל הצעירה עובדת בבר פרובינציאלי, ביום היא משמשת כתופרת תלבושות עבור האמנים המופיעים בבר ובלילה היא משמשת כזמרת קברט. היא מקבלת את הכינוי "קוקו" משיר שהיא שרה ביחד עם אחותה אדריאן. היא מפתחת קשר עם ברון בלזן הכריזמטי מה שמעניק לה מפתח כניסה לחברה הגבוהה של צרפת, בנוסף דבר זה פותח לה הזדמנות לפתח את כשרונה לעיצוב כובעים.
קוקו מתאהבת באיש העסקים האנגלי ארתור קפל, זאת בעוד היא לא מודעת שהוא התארס באנגליה. הוא מאמין בכישרון שלה לייצור כובעים. חייה ועסקיה של קוקו מתחילים לשגשג עסקיה אך לאחר מכן קפל נהרג בתאונת דרכים, היא הרוסה מכך אך עם זאת היא נשארת עם עסק שעזר לה להקים ודבר זה מהווה מזכרת לאהבתם.
דני אולמו
דניאל אולמו קרבחאל (בספרדית: Daniel Olmo Carvajal; נולד ב-7 במאי 1998) הוא כדורגלן ספרדי המשחק בעמדת הקשר ההתקפי בר.ב. לייפציג ובנבחרת ספרד.
קריירת מועדונים.
קריירה מוקדמת.
אולמו נולד בטראסה, ובילדותו הספיק לעבור במחלקות הנוער של אספניול וברצלונה.
דינמו זאגרב.
אולמו עזב את מחלקת הנוער של ברצלונה והצטרף בגיל 16 למחלקת הנוער של דינמו זאגרב ב-31 ביולי 2014. את משחקו הראשון בקבוצה הבוגרת ערך ב-7 בפברואר 2015 נגד לוקומוטיבה זאגרב. ב-22 באוגוסט 2016, אולמו חתם על חוזה חדש לארבע שנים בקבוצה.
ב-17 בדצמבר 2018, אולמו נבחר לשחקן הטוב ביותר של ליגת העל הקרואטית לשנת 2018. באותו החודש, עיתון הספורט האיטלקי, טוטוספורט פרסם את פרס "נער הזהב", ובו אולמו סיים במקום האחד עשר, כשאחריו ברשימה נמצאו שחקנים כמו קיליאן אמבפה ויוסיפ ברקאלו. ב-3 ביוני 2019, הוא קטף פרס נוסף כאשר הוא הוכתר לשחקן הטוב ביותר ולשחקן הצעיר הטוב ביותר לעונת 19–2018 בליגה הקרואטית.
ב-18 בספטמבר 2019, הוא רשם את הופעת הבכורה שלו בליגת האלופות בניצחון הבית 0–4 על אטאלנטה. הוא כבש את שערו הראשון בתחרות ב-22 באוקטובר בתיקו החוץ 2–2 מול שחטאר דונצק. הוא כבש את השער היחיד של דינמו בהפסד הבית 4–1 למנצ'סטר סיטי, כשאת אותה העונה זאגרב סיימה במקום הרביעי והאחרון בשלב הבתים.
ר.ב. לייפציג.
ב-25 בינואר 2020, אולמו הצטרף לשורות ר.ב. לייפציג מהבונדסליגה בחוזה לארבע שנים.
הוא רשם את הופעת הבכורה שלו במדי לייפציג בתיקו 2–2 מול בורוסיה מנשנגלדבך כאשר נכנס כמחליף של טיילר אדמס. שלושה ימים לאחר מכן, הוא כבש את השער היחיד של הקבוצה בהפסד 3–1 לאיינטרכט פרנקפורט במסגרת הגביע הגרמני, כשהפעם נכנס כמחליף של אמאדו היידארה בדקה ה-46. אולמו זכה לעלות בהרכב הפותח ב-9 בפברואר במשחק החוץ נגד באיירן מינכן, שהסתיים בתוצאות תיקו מאופס, ובו הוא ירד אל ספסל המחליפים בדקה ה-69, כשבמקומו עלה לשחק פטריק שיק. ב-12 ביוני, הוא כבש את צמד השערים של קבוצתו בניצחון 0–2 על הופנהיים. ב-13 באוגוסט, הוא כבש את השער הפותח בניצחון 1–2 על אתלטיקו מדריד באצטדיון ז'וזה אלבלדה, שער שעזר ללייפציג להתקדם לשלב חצי הגמר של ליגת האלופות לראשונה בתולדות המועדון.
קריירה בינלאומית.
לאחר שייצג את הנבחרת הספרדית במגוון גילאים של נבחרות הנוער שלה, הוא זומן לראשונה לסגל הנבחרת הבוגרת בנובמבר 2019 לצמד משחקיה נגד מלטה ורומניה במסגרת מוקדמות יורו 2020; טורניר שאליו ספרד כבר העפילה. הוא ערך את הופעת הבכורה שלו בנבחרת ב-15 בנובמבר כאשר נכנס כמחליף של אלברו מוראטה בדקה ה-66 ואף הבקיע שלוש דקות מאוחר יותר בניצחון הבית 0–7 על מלטה.
חיים אישיים.
אביו של דני, מיקל, היה גם כדורגלן אשר שיחק בעמדת החלוץ. אחיו הגדול של דני, קרלוס, גם הוא כדורגלן אשר משחק בעמדת הבלם עבור דינמו זאגרב II. אולמו הוא דובר קרואטית באופן שוטף.
תארים.
קבוצתיים.
ר.ב. לייפציג
קונראד ליימר
קונראד ליימר (נולד ב-27 במאי 1997) הוא כדורגלן אוסטרי המשחק בעמדת הקשר בר.ב. לייפציג ובנבחרת אוסטריה.
קריירת מועדונים.
ליימר הוא תוצר מחלקת הנוער של רד בול זלצבורג. הוא ערך את הופעת הבכורה שלו בליגה האוסטרית השנייה עם ליפרינג ב-2 במאי 2014. הוא רשם את הופעת הבכורה שלו בקבוצה הבוגרת של רד בול זלצבורג ב-28 בספטמבר מול ראפיד וינה.
ב-30 ביוני 2017, ליימר הצטרף לר.ב. לייפציג מהבונדסליגה בחוזה לארבע שנים.
קריירה בינלאומית.
ליימר זומן לראשונה לנבחרת אוסטריה לצמד משחקיה נגד ויילס וגאורגיה בספטמבר 2017 במסגרת מוקדמות מונדיאל 2018.
את הופעת הבכורה שלו במדים הלאומיים ערך ב-7 ביוני 2019 מול סלובניה במסגרת מוקדמות יורו 2020. שלושה חודשים לאחר מכן, הוא כבש את שערו הראשון בנבחרת במשחק נגד לטביה במסגרת אותו הקמפיין, שהסתיים בניצחון נבחרתו 0–6.
תארים.
רד בול זלצבורג
ר.ב. לייפציג
Neuralink
סטרידור
סטרידור (בכינוי עממי סטרידו; נקרא גם "שיעול נבחני"), הוא קול נשימה גבוה שלא מבית החזה, הנובע מזרימה טורבולנטית של אוויר בבית הקול. הסטרידור נגרם מהיצרות או חסימה בדרכי האוויר. אלו יכולים לנבוע מחפץ זר, דלקת מכסה הגרון, דלקת גרון, קנה נשימה וסימפונות ובעיקר מדלקת במיתרי הקול. לכן, לעיתים מכנים בשם "סטרידו" את הדלקת במיתרי הקול.
הסטרידור מופיע בעיקר בילדים בגילאי 2-6, בדרך כלל בלילה.
אבחון וטיפול.
מטרת האבחון היא לברר האם הסטרידור פוגע מהותית באספקת החמצן לגוף החולה ובאם הסטרידור נמשך לאורך זמן, לזהות את מקורו. במקרים בהם מזוהה פגיעה חריפה באספקת החמצן, הטיפול הניתן הוא מתן חמצן, ובמקרים נדירים חמורים: צנרור קנה או פיום קנה.
זיהוי מקור הסטרידור נעשה על ידי ברונכוסקופיה, וצילומי רנטגן.
אלפין MS8 קלאבמן
אלפין MS8 קלאבמן (באנגלית: Elfin MS8 Clubman) היא מכונית ספורט בתצורת רודסטר מתוצרת "Elfin Sports Cars" האוסטרלית אשר מיוצרת משנת 2006.
וסטרוז
וסטרוז (באנגלית: Westeros) היא יבשת דמיונית, בה מתרחשת רוב העלילה בסדרת הספרים "שיר של אש ושל קרח" מאת ג'ורג' ר. ר. מרטין. וסטרוז היא היבשת המערבית והקטנה מבין שתי היבשות הידועות בעולם, יחד עם אסוס. בניגוד ליבשת אסוס השוכנת ממזרח לה ובה כל עיר שולטת על עצמה, וסטרוז היא ממלכה אחת, המחולקת לתתי-ממלכות, שפעם היו ממלכות בעצמן. וסטרוז מוצגת באופן המזכיר את יבשת אירופה. מזג האוויר בה ממוזג יחסית והיא מתוארת עם אורחות חיים עקביים עם הידוע לנו על ימי הביניים. חוץ משבע הממלכות, התופסות את עיקר שטח היבשת, שוכן בצפון הרחוק אזור שלא שייך לממלכה, בו חיים פראים, שהם אנשים חופשיים המנסים לפשוט על וסטרוז, וגם יצורים על טבעיים, כמו ממותות, נפילים ו"אחרים". בווסטרוז תשעה בתי אצולה עיקריים. כל בית שלט בעבר על ממלכה משלו, למעט בית טיירל, בית טאלי ובית באראתיאון, שירשו שושלות מלוכה שנכחדו, ובית טארגאריין, שכבש את כל הממלכות בזכות דרקוניו, איחד אותן לאחת ושלט עליהן קרוב ל-300 שנה. בווסטרוז עוסקת עיקר עלילת שיר של אש ושל קרח.
היסטוריה.
לפני כיבושו של אאיגון הראשון טארגאריין.